Visit Site
Recommended byColombia
ఈ సందర్భంగా నవీన్ ఎర్నేని మాట్లాడుతూ.. సినిమా చాలా బాగా వచ్చిందన్నారు. తమ గత చిత్రాలు మాదిరిగానే ఇది కూడా కచ్చితంగా విజయం సాధిస్తుందనే నమ్మకం ఉందన్నారు. నాగ చైతన్య ప్రెష్ లుక్, నటన సినిమాకు బాగా కలిసొస్తుందని తాము నమ్ముతున్నామన్నారు. దర్శకుడు చందు మొండేటి బాగా కష్టపడ్డారని, మంచి ఔట్‌పుట్ ఇచ్చారని కొనియాడారు. ఫస్టాఫ్ అంతా చాలా ఎంటర్‌టైనింగ్‌గా.. సెకండాఫ్‌లో మాధవన్, నాగచైతన్య మధ్య పోరుతో సినిమా చాలా బాగుంటుందన్నారు.
అయితే, చైతన్య సినిమాల్లోనే భారీ బడ్జెట్ చిత్రమని అంటున్నారని.. ఇంత ఖర్చుపెట్టడానికి కారణం ఏంటని ఓ రిపోర్టర్ నవీన్‌ను ప్రశ్నించారు. దీనికి ఆయన సమాధానం ఇస్తూ.. కథను నమ్మే తాము ఇంత బడ్జెట్ పెట్టామని చెప్పారు. అనుకున్నదాని కంటే కాస్త ఎక్కువగా ఖర్చయిందని, గతంలో కూడా ఇలా జరిగిందని తెలిపారు. ఖర్చు ఎక్కువగా అయినప్పటికీ తాము సేఫ్ జోన్‌లోనే ఉన్నామన్నారు. ఇప్పటికే మంచి బిజినెస్ జరిగిందని చెప్పారు.
సీవీ మోహన్ మాట్లాడుతూ.. సినిమా చాలా బాగుందని, థియేటర్‌లో ప్రేక్షకులు కూడా ఇదే అనుభూతిని పొందుతారనే నమ్మకం తమకుందని చెప్పారు. ఈ సినిమాకు కాన్సెప్టే హైలైటన్నారు. ‘వానిషింగ్ ట్విన్ సిండ్రోమ్’ వల్ల ఎడమచేయి దానంతట అదే పనిచేయడమే హైలైట్ అని చెప్పారు. ఈ పాయింటే ఫన్, ఎమోషన్‌ను జనరేట్ చేస్తుందని తెలిపారు. కీరవాణి ఈ సినిమాకు మరో హీరో అన్నారు. ఆయనిచ్చిన ట్యూన్లు, రీరికార్డింగ్ అద్భుతంగా ఉన్నాయని చెప్పారు. ఆయనచేసిన పెద్ద సినిమాల్లో దేనికీ తక్కువ కాకుండా ‘సవ్యసాచి’కి బ్యాక్‌గ్రౌండ్ స్కోరు ఇచ్చారని కొనియాడారు.
‘సవ్యసాచి’ నిర్మాతల ఇంటర్వ్యూ
X
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.